Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: készítési és könyvvezetési kötelezettségének sajátosságairól szóló 198/1996. (XII. 22.) Korm. rendelet (a továbbiakban: R.) módosítására a következőket rendeli el:
Paragraph Index: 2674

(8) E rendelet hatálybalépésével egyidejűleg a Magyar Nemzeti Bank éves beszámoló készítési és könyvvezetési kötelezettségének sajátosságairól szóló 18/1997. (II. 4.) Korm. rendelet (a továbbiakban: Jegybr.) 6. §-a a következő (6)—(10) bekezdéssel egészül ki: „(6) Az MNB a tárgyév január 1-jétől a tárgyhónap utolsó napjáig elszámolt, devizaeszközök és -források átértékelési különbözeteként jelentkező nyereség mértékéig — december hónap kivételével — céltartalékot képezhet az egyéb ráfordításokkal szemben a tárgyévben várható, a devizaeszközök és -források átértékelési különbözeteként jelentkező veszteség fedezésére. A céltartalékképzés mértéke nem haladhatja meg a tárgyhónap utolsó napján fennálló tényleges árfolyam és az árfolyamsáv erős széle közötti százalékosan meghatározott különbözetnek, valamint a tárgyhónapot követő hónapra megállapított leértékelési ütemnek a százalékban kifejezett különbözetét.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes